Kristiina Sasínek Mäki

**Kristiina Hannele Mäki** (s. 22. syyskuuta 1991 Lapua) on tšekkiläis-suomalainen juoksija. Mäellä on sekä Tšekin että Suomen kansalaisuus, mutta arvokisoissa hän edustaa Tšekkiä. Suomessa Mäki edustaa Lahden Ahkeraa. Vuoteen 2010 asti hän edusti Lapuan Virkiää. 

## Tausta
Seinäjoella syntynyt, mutta syntymäpaikakseen Lapualle merkitty Mäki on kahden kilpajuoksijan, lapualaisen Risto Mäen ja tšekkiläislähtöisen Jana Mäen tytär. Perhe vietti Kristiinan kolme ensimmäistä elinvuotta Lapualla ja muutti sitten Tšekkiin.

Mäki alkoi harrastaa lapsena yleisurheilua ja keskittyi parin vuoden kuluttua kestävyyslajeihin. Vuonna 2008 hän kärsi huonoista veriarvoista eikä saanut juoksussa toivottuja tuloksia. Tilanteen korjaannuttua Mäki voitti seuraavana vuonna nuorten 1&nbsp;500 metrin Tšekin mestaruuden. Helmikuussa 2014 Mäki kertoi edustavansa maajoukkuetasolla Tšekkiä, jonka yleisurheilujärjestelmän kasvatti hän on.

Mäki on asunut vuodesta 2011 Prahassa, missä hän harjoittelee ja opiskelee arkkitehtuuria.

## Urheilu-ura
Helmikuussa 2014 Mäki juoksi hallissa 3&nbsp;000 metrillä 2000-luvun nopeimman suomalaisajan 9.02,14. Sisäratojen SM-kilpailuissa 2014 hän voitti kultaa 1&nbsp;500 ja 3&nbsp;000 metrillä.

Kesäkuussa 2014 Mäki rikkoi Marjo Venäläisen 14 vuotta vanhan 2&nbsp;000 metrin Suomen ennätyksen ja juoksi matkan ensimmäisenä suomalaisnaisena alle kuuden minuutin aikaan 5.42,71. Samassa kuussa hän rikkoi 5&nbsp;000 metrillä Zürichin EM-kilpailujen tulosrajan ja 2000-luvun parhaan suomalaisajan ja juoksi matkalla historian neljänneksi nopeimmaksi suomalaisnaiseksi ajalla 15.35,82. Elokuussa Kuopion Kalevan kisoissa 2014 Mäki sai hopeaa 1 500 metrin juoksussa. Porin Kalevan kisoissa 2015 Mäki voitti kultaa 1&nbsp;500 ja 5&nbsp;000 metrillä ja myös Oulun Kalevan kisoissa 2016 hän voitti samoilla matkoilla. Seinäjoen Kalevan kisoissa 2017 Mäki voitti Suomen mestaruuden 5&nbsp;000 metrin juoksussa ja hopeaa 1&nbsp;500 metrin juoksussa. Jyväskylän Kalevan kisoissa 2018 Mäki voitti kultaa 5&nbsp;000&nbsp;metrin ja hopeaa 1&nbsp;500 metrin juoksussa. Lappeenrannan Kalevan kisoissa 2019 hän sai hopeaa 1&nbsp;500 metrillä. Tampereella 2021 hän voitti Suomen-mestaruuden 5&nbsp;000&nbsp;metrillä. Lahdessa 2023 ja Vaasassa 2024 Mäki saavutti hopeaa 1&nbsp;500&nbsp;metrin juoksussa. Hän voitti 1&nbsp;500&nbsp;metrin Suomen-mestaruuden Espoossa 2025. Maastojuoksun SM-kilpailuissa hän on saanut kultaa 2019 ja 2023 sekä hopeaa 2014, 2015, 2017, 2018, 2021 ja 2022.

Mäki on juossut Tšekin ennätyksen 1&nbsp;500&nbsp;metrillä (4.01,23), 2&nbsp;000 metrillä (5.36,06), 3&nbsp;000 metrillä (8.51,69) ja 5&nbsp;000 metrillä (15.31,15). Tšekin mestaruuskilpailuissa Mäki on voittanut kultaa 800 metrillä 2019, 1&nbsp;500 metrillä vuosina 2014, 2015, 2017, 2019, 2023, 2024 ja 2025 sekä 5&nbsp;000 metrillä vuosina 2013, 2015 ja 2018. Sisäradoilla hän on voittanut  Tšekin-mestaruuden 800 metrillä vuonna 2022, 1&nbsp;500 metrillä vuosina 2013, 2014, 2015 ja 2025 sekä 3&nbsp;000 metrillä vuosina 2013, 2019 ja 2022.

Mäki sijoittui Zürichin 2014 EM-kilpailuissa 5&nbsp;000&nbsp;metrillä 13:nneksi. Vuonna 2015 Mäki voitti 5000 metrillä kultaa Gwangjun universiadeissa. Prahan sisäratojen EM-kilpailuissa 2015 hän sijoittui 3&nbsp;000&nbsp;metrillä kymmenenneksi. Portlandin MM-hallikilpailuissa 2016 hän karsiutui 1&nbsp;500&nbsp;metrin alkuerissä. Amsterdamin EM-kilpailuissa 2016 hän oli 5&nbsp;000&nbsp;metrillä yhdeksäs. Taipein universiadeissa 2017 hän sai 1&nbsp;500&nbsp;metrillä pronssia. Saman vuoden maastojuoksun EM-kilpailuissa hän saavutti sekaviestissä hopeaa. Hän karsiutui 1&nbsp;500&nbsp;metrin alkuerissä Berliinin EM-kilpailuissa 2018 ja Glasgow'n EM-hallikilpailuissa 2019. Dohan MM-kilpailuissa 2019 hän karsiutui 1&nbsp;500&nbsp;metrin välierissä. Vuonna 2021 järjestetyissä Tokion olympialaisissa hän juoksi 1&nbsp;500&nbsp;metrin välierissä Tšekin ennätyksen 4.01,23. Loppukilpailussa hän sijoittui 13:nneksi. Seuraavana vuonna hän karsiutui Eugenen MM-kilpailuissa 1&nbsp;500&nbsp;metrin välierissä ja sijoittui samalla matkalla kuudenneksi Münchenin EM-kilpailuissa. Hän keskeytti 1&nbsp;500&nbsp;metrin loppukilpailun Istanbulin EM-hallikilpailuissa 2023 sekä karsiutui saman matkan alkuerissä Budapestin MM-kilpailuissa 2023 ja Rooman EM-kilpailuissa 2024. Pariisin olympialaisissa 2024 hän karsiutui 1&nbsp;500&nbsp;metrin keräilyerissä ja Apeldoornin sisäratojen EM-kilpailuissa 2025 alkuerissä.

## Yksityiselämä
Mäki avioitui syksyllä 2023 tšekkiläisen juoksijan Filip Sasínekin kanssa. Pariskunnalla on vuonna 2021 syntynyt poika. Perhe asuu Prahassa Tšekissä.

## Henkilökohtaiset ennätykset

### Ulkoradat

### Sisäradat

## Lähteet